b'\n_START_ARTICLE_\nMappa mundi\n_START_PARAGRAPH_\nMappa mundi \xe2\x80\x93 pasaulio \xc5\xbeem\xc4\x97lapiai viduram\xc5\xbeiais sukurti europie\xc4\x8di\xc5\xb3.\xc2\xa0 Viduram\xc5\xbei\xc5\xb3 lotyn\xc5\xb3 kalba mappa \xe2\x80\x93 audinys, o mundi \xe2\x80\x93 pasaulis. Vienas seniausi\xc5\xb3 i\xc5\xa1likusi\xc5\xb3 mappa mundi yra VII a. sukurtas\xc2\xa0Albi \xc5\xbeem\xc4\x97lapis. Jo turinys paprastas \xe2\x80\x93 pasaulis vaizduojamas kaip sta\xc4\x8diakampis ir supamas vandenyno. Ta\xc4\x8diau v\xc4\x97liau mappa mundi dar\xc4\x97si vis fantasti\xc5\xa1kesnio stiliaus._NEWLINE_Mappa mundi dyd\xc5\xbeiai labai skiriasi \xe2\x80\x93 nuo 2,5 cm iki 3,5 m. Dauguma j\xc5\xb3 visai nedideli, kaip knyg\xc5\xb3 iliustracijos, ta\xc4\x8diau yra ir labai dideli\xc5\xb3. Prie vis\xc5\xb3 mappa mundi buvo prid\xc4\x97ti komentarai ir paai\xc5\xa1kinimai. _NEWLINE_\xc5\xa0ie\xc2\xa0 viduram\xc5\xbei\xc5\xb3 \xc5\xbeem\xc4\x97lapiai buvo kuriami d\xc4\x97l skirting\xc5\xb3 prie\xc5\xbeas\xc4\x8di\xc5\xb3 \xe2\x80\x93 valdovai juos laik\xc4\x97 savo vald\xc5\xbeios, protingumo, \xc4\xaftakos \xc4\xafrodymu, o dvasininkai naudojo mokydami tikin\xc4\x8diuosius. Jie nebuvo naudojami navigacijai. Daugelis\xc2\xa0 viduram\xc5\xbei\xc5\xb3 \xc5\xbeem\xc4\x97lapi\xc5\xb3 buvo kurti kaip iliustracijos rankra\xc5\xa1\xc4\x8diams, ne tik geografiniams veikalams , bet ir ba\xc5\xbenytiniams leidiniams, kronikoms, moksliniams traktatams.\n_START_SECTION_\nReik\xc5\xa1m\xc4\x97 dabar\n_START_PARAGRAPH_\nAnalizuojant mappa mundi kartu su kitais veiksniais, matoma kaip viduram\xc5\xbei\xc5\xb3 mintys keit\xc4\x97 \xc5\xbeem\xc4\x97lapius ir kaip jie patys formavo viduram\xc5\xbei\xc5\xb3 europie\xc4\x8di\xc5\xb3 pasaulio supratim\xc4\x85.'